XXXIII 



ly Litteratur. 



C. Raunkiær : De danske Blomsterplanters Naturhistorie. 

 I. Bd. Enkimbladede. Med 1089 Figurer i 293 Figurgrupper, for største 

 Delen tegnede af Ingeborg Raunkiær og C. Raunkiær. Kjøbenhavn. I 

 Kommission hos Gyldendalske Boghandels Forlag. 1895—99. LXIX og 

 724 Sider. Pris: 9 Kroner. 



Dette omfangs- og indholdsrige Værk skal ikke her gjøres til Gjen- 

 stand for en egentlig Anmeldelse. Der skal kun gjøres opmærksom paa 

 dets Fremkomst, idet der i største Korthed gjøres Rede for, hvad man 

 kan finde deri. Indenfor de enkelte Familer behandles, i Regelen under 

 eet , først Skudbygning og Voxemaade , derefter Rodbygning , Stængel- 

 bygning. Bladbygning, Blomstring, Frøspredning og Spiring, med Omtale 

 af alle de danske Arter, alt udførligt behandlet og rigt illustreret. Frem- 

 stillingen er helt igjennem støttet paa Forf.s egne Undersøgelser men 

 indeholder talrige Henvisninger til Litteraturen, som er sammenstillet i 

 en henved 1000 Numre stor Liste. 



Indledningen indeholder en Afhandling, betitlet: „Bemærkninger 

 om nogle af de Begreber, der ere knyttede til Spørgsmaalet om Arternes 

 Oprindelse", som har Interesse i videre Kredse, idet den paa en sær- 

 deles klar Maade behandler det vanskelige Arvelighedsspørgsmaal. Den 

 maa anbefales til et opmærksomt Studium af Alle, der sysle med de 

 biologiske Videnskaber. 



Denne Bogs Fremkomst er en Begivenhed i den danske botaniske 

 Verden ; ingen anden Litteratur besidder et tilsvarende Værk. Da den 

 udelukkende er skrevet paa Dansk, vil den vel neppe faa den Betydning 

 i den store botaniske Verden, som den fortjener. Men det maa haabes, 

 at den ialtfald her hjemme og i de andre skandinaviske Lande maa 

 vinde stor Udbredelse og virke belærende og ansporende i vide Kredse. 

 Hertil vil den usædvanlig lave Pris sikkert bidrage sit. 



Bogen er udgivet med Understøttelse af Gaiisbergfondet og til- 

 egnet Prof. Warming. Maatte Fortsættelsen ikke lade vente længe paa 

 sig! L.K.R. 



L. A. Hauch og A. Oppermann: Haandbog i Skovbrug. 1.— 4. 

 Hæfte. Kjøbenhavn. Det nordiske Forlag. 1898—99. 



Dette Værk er særlig bestemt for Skovbrugere, men det indeholder 

 saa meget af Interesse for Botanikere, at der er god Grund til at hen- 

 lede Botanisk Tidsskrifts Læseres Opmærksomhed paa det. Særlig det 

 første Afsnit, der omhandler Skovnaturen (135 Sider), bevæger sig paa 

 et Omraade, der har lige saa stor Interesse for Botanikeren som for 

 Forstmanden. Her omtales Terræn og Jordbund, Atmosfæren og Be- 

 voxningen. Bl. a. findes her en interessant og udførlig Fremstilling af 

 de forskjellige Humusformer og Aldannelser, af Temperaturens. Ned- 

 slagets og Vindens Indvirkning paa Skoven, Arvelighed og Forædling 

 og Samlivet med andre Organismer. I andet Afsnit behandles de 

 enkelte Træarter; der begyndes med Bøgen, som endnu ikke er afsluttet. 

 Bogen vil udkomme i ca. 15 Hæfter à 80 Øre. 



